शाहरुख खान की 'रईस' के डायरेक्टर ने Howdy Modi पर किया ट्वीट, इवेंट को लेकर कही ये बात  
'हाउडी मोदी' पर रईस के डायरेक्टर ने किया ट्वीट
इवेंट को लेकर कही ये बात
राहुल ढोलकिया का ट्वीट हुआ वायरल
अमेरिका के ह्यूस्टन में आयोजित हुए 'हाउडी मोदी' (Howdy Modi) कार्यक्रम ने दुनियाभर के लोगों का ध्यान अपनी तरफ खींचा है. पीएम नरेंद्र मोदी (PM Narendra Modi) के इस कार्यक्रम में उन्हें और करीब से जानने के लिए भारतीय और अमेरिकी मूल के हजारों लोग मौजूद थे. उनके इस कार्यक्रम पर आम लोगों के साथ ही बॉलीवुड के दिग्गजों ने भी जमकर रिएक्शन दिया है. हाल ही में 'हाउडी मोदी' (Howdy Modi) को लेकर 'रईस' (Raees) फिल्म के डायरेक्टर राहुल ढोलकिया (Rahul Dholakia) ने भी ट्वीट किया है, जिसमें उन्होंने इस कार्यक्रम को 'पीआर मास्टरस्ट्रोक' बताया है. राहुल ढोलकिया (Rahul Dholakia) का यह ट्वीट सोशल मीडिया पर खूब वायरल हो रहा है. 

Modi just did Trump a big favour- and Trump made Indian Americans feel very very important. Win Win for DESIS - PR Master stroke . #HowdyModi

राहुल ढोलकिया (Rahul Dholakia) ने अपने ट्वीट में 'हाउडी मोदी' (Howdy Modi) के अलावा पीएम नरेंद्र मोदी और अमेरिका के राष्ट्रपति डोनाल्ड ट्रंप से जुड़ी बात भी की है. उन्होंने अपने ट्वीट में लिखा, "मोदी ने ट्रंप के लिए एक बड़ा फेवर किया है और ट्रंप ने भारतीय और अमेरिकियों को यह महसूस कराया है कि वह कितने महत्वपूर्ण हैं. यह तो दोनों के लिए ही 'विन-विन सिचुएशन' है. पीआर मास्टर स्ट्रोक." राहुल ढोलकिया के इस ट्वीट पर लोग खूब प्रतिक्रियाएं दे रहे हैं. राहुल ढोलकिया के अलावा हाउडी मोदी पर सलमान खान, अक्षय कुमार, कमाल आर खान और अनुपम खेर जैसे कलाकारों ने भी अपनी प्रतिक्रियाएं दी थीं. 
बता दें पीएम मोदी (PM Modi) ने ह्यूस्टन में आयोजित हुए 'हाउडी मोदी' (Howdy Modi) समारोह में आतंकवाद के साथ-साथ जम्मू-कश्मीर से आर्टिकल 370 (Article 370) हटाने का भी मुद्दा उठाया. उन्होंने कहा, 'देश के सामने 70 साल से एक चुनौती थी, जिसे कुछ दिन पहले भारत ने इसे 'फेयरवेल' दे दिया है. ये विषय है अनुच्छेद 370 का.' इस दौरान लोगों ने जमकर तालियां बजाईं.